open-index/open-wikipedia-markdown huggingface dataset:
Hardsyssel

**Hardsyssel** er den gamle betegnelsen på *Vestjylland* i Danmark, omtrent tilsvarende litt mindre enn Ringkøbing Amt mellom kommunalreformene i 1970 og 2007.

## Geografi
Hardsyssel omfatter i alt 8 herreder: 
* Hammerum Herred
* Bølling Herred
* Hind Herred
* Ulfborg Herred
* Vandfuld Herred
* Skodborg Herred
* Hjerm Herred
* Ginding Herred

Hovedbyen er Holstebro. Mindre byer var Struer, Holstebro, Lemvig, Ringkøbing, Skjern og Herning.

## Etymologi
Hardsyssel hører muligvis sammen med folkenavnet *[[Haruder|harudes]]*, som er lokaliseret i den vestlige delen av Jylland i Ptolemaios' *Geographia* (2. årh. e.Kr.).   Det er også blitt foreslått at navnet er beslektet med det norske Hordaland.  Det betyr ikke nødvendigvis at det har vært en folkevandring fra det ene stedet til det andre, men kun at man har brukt det samme navnet for to lokaliteter/stammer. Man avleder disse navnene fra det germanske ordet **harud-* som betyr «skog».

## Referanser
The Girl I Left Behind Me

** The Girl I Left Behind Me**, også kjent som **The Girl I Left Behind**, er en gammel folkemelodi. Den kan ha vært kjent i Amerika så tidlig som i 1650-årene under navnet **Brighton Camp**, men i alle fall var den kjent i Irland som **The Rambling Labourer** og **The Spailpin Fanach**, og ble først publisert i trykket form i Dublin i 1791.

Den har mange variasjoner og vers. Her er ett eksempel:

:*All the dames of France are fond and free
:*And Flemish lips are really willing
:*Very soft the maids of Italy
:*And Spanish eyes are so thrilling
:*Still, although I bask beneath their smile,
:*Their charms will fail to bind me
:*And my heart falls back to Erin's isle
:*To the girl I left behind me.

## Melodi

\header {
	title = "The Girl I Left Behind Me"
	composer = "Traditional"
	tagline = ##f
}
\language "deutsch"
\score {
	\midi { }
	\layout { }
		\relative {
			\clef "treble"
			\time 4/4
			\tempo 4 = 160
			\key d \major
			r2. d''8 cis h4 a fis d e d h4.
			cis8 d4 d d8 e fis g a2 fis4
			d'8 cis h4 a fis d e d h
			d8 d cis4 e a, h8 cis d2 d4
			a'8 g fis4 a h cis d a fis
			a8 g fis4 a h cis d2 cis4
			d8 cis h4 a fis d e d h
			d8 d cis4 e a, h8 cis d2 d4 r \bar "|."
		}
}


## Eksterne lenker
* Nettsted med lydfil for melodien
Lucas Li Jingfeng

** Lucas Li Jingfeng** (født 21. januar 1921 i Tongyuanfang i Gaoling fylke i Folkerepublikken Kina, død 17. november 2017) var katolsk biskop av Fengxiang i provinsen Shaanxi i Kina. 

Han var lenge en såkalt «undergrunnsbiskop», hvilket innebar at han var anerkjent som rettmessig biskop av paven, men ikke av de kinesiske myndigheter. Men i 2004 ble han anerkjent også av myndighetene.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1852-1918) *1900
* Kardinal Antonio Riberi (1897-1967) *1934
* Biskop Anthony Zhou Weidao (Chow Wei-tao), O.F.M. (1905-1983) *1950
* Biskop *Lucas Li Jingfeng* (1921-2017) *1980

## Referanser
Walter Sisulu

**Walter Max Ulyate Sisulu** (født 12. mai 1912 i Qutubeni ved Ngcobo i Transkei, død 5. mai 2003 i Johannesburg) var en sørafrikansk antiapartheid-aktivist og ledende medlem av partiet ANC. Han var venn, kollega og en nær rådgiver av Nelson Mandela.

Sisulu regnes som en av ANCs fremste strateger, og arkitekt bak ANCs motstandkampanje i 1950-årene. Han var aktiv i Sør-Afrikas kommunistparti, og reiste på begynnelsen av 1950-årene til Kina, Sovjetunionen, Israel, Romania og Storbritannia for å representere og fremme ANCs sak. Han satt 26 år i fengsel, fra 1964 til 1989, mesteparten av tiden på Robben Island. Han ble valgt til visepresident i ANC under Nelson Mandela på kongressen i 1991, men følte seg for gammel til å sitte i den nye regjeringen. Han tok plass i landets parlament over to perioder, fra 1994 til 2002.

## Familie
Sisulu var gift med Albertina Sisulu, som også var aktiv i motstandskampen. Paret hadde fem barn sammen, og adopterte ytterligere tre barn av familiemedlemmer til Sisulu. Flere av barna har selv nådd sentrale stillinger og posisjoner. Max Sisulu er president i nasjonalforsamlingen, Mlungisi Sisulu er president for *Walter Sisulu Pediatric Cardiac Foundation* og styreformann i *Arup Afrika*. Adoptivdatteren Beryl Rose Sisulu var Sør-Afrikas ambassadør i Norge frem til juli 2012 og Lindiwe Sisulu er parlamentsmedlem og har hatt en rekke forskjellige ministerposisjoner i Sør-Afrika. Siden juni 2012 har hun vært minister for offentlige tjenester og administrasjon.

## Referanser


## Eksterne lenker
*
Papilio liomedon

***Papilio liomedon*** er en sommerfugl i familiegruppen svalestjerter. Den lever vest i India.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Papilio liomedon* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt, begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Papilio]]*
****** ***Papilio liomedon*** Moore, 1875

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Papilio liomedon'' – www.nic.funet.fi/
Devil’s Path

***Devil's Path*** er en EP med det norske black metal bandet Dimmu Borgir. 

Albumet ble først utgitt i 1996 av Hot Records. Den ble gjenutgitt som album i 1999 sammen med Old Man's Childs split album *In the Shades of Life*, og blir kjent som *[[Sons of Satan Gather for Attack]]*. 

## Sporliste
All musikk skrevet av Silenoz og Shagrath. «Nocturnal Fear» ble opprinnelig skrevet og fremført av Celtic Frost.
# «Master of Disharmony» (6:06)
# «Devil's Path» (5:32)
# «Nocturnal Fear» (3:22)
# «Nocturnal Fear (Celtically Processed)» (3:30)

## Personell
*Shagrath &ndash; gitar, sanger & Synthesizer
*Erkekjetter Silenoz &ndash; gitar
*Tjodalv &ndash; trommer
*Nagash &ndash; bass

## Eksterne lenker
*
Audrey Niffenegger

**Audrey Niffenegger** (født 13. juni 1963 i South Haven i Michigan) er en amerikansk forfatter. Hun er utøvende billedkunstner, og arbeider i tillegg som professor ved Columbia College Chicago Center for Book and Paper Arts. *[[Den tidsreisendes kvinne]]* er hennes debutroman, og den ble internasjonal bestselger med rettigheter solgt til minst 26 land. Hun har blant annet vunnet Exclusive Books Boeke Prize for boka *The Time Traveler's Wife* i 2005. Undervist i grafikk ved Art Institute Chicago. En av hennes studenter var Lillebjørn Nilsen.

## Bibliografi

* *The Time Traveler's Wife* (2003)
* *The Three Incestuous Sisters: An Illustrated Novel* (2005)

## Referanser

## Eksterne lenker
* 
* 
*
Qutb-komplekset

**Qutb-komplekset** er en samling av monumenter og bygninger i Mehrauli i Delhi, India. Mest kjent av disse er minareten Qutb Minar. Samlingen er satt på UNESCOs liste over verdensarven.

Byggingen av moskeen **Quwwatu'l-Islam** (Islams styrke) ble påbegynt i 1192. Den ble bygget av Qutbu'd-Din Aibak og stod ferdig i 1198. Moskeen ble bygget til menigheten i Lalkot, som var den første av Delhis syv byer. Restene av et revet hindutempel ble benyttet til å bygge moskeen. Den ble utvidet et par ganger i tiden etter av Iltutmish og Alau'd-Din Khalji.

Qutbu'd-Din Aibak bygget i 1202 **Qutb Minar**. Det er med sine 72.5 m den høyeste minaret i verden bygget av stenblokker. Minareten er bygget av røde og gulbrune sandstensblokker. Tårnet har i tillegg til å være brukt som minaret også fungert som seiersmonument. Etterfølgeren til Qutbu'd-Din Aibak, Muhammad-bin-Sam, fullførte tårnet. Lynnedslag har ødelagt tårnet i 1326 og i 1368. Herskerne Muhammad-bin-Tughluq og  Firuz Shah Tughlug gjenoppbygget det. 

Inne i området er det en **pele av jern**. Den er 7,02 m høy, av dette er 0,93 m under bakken. Den stammer fra et annet sted og har en inskripsjon på sanskrit fra det 4. århundre. Inskripsjonen omtaler en hersker med navnet Chandra. Dette kan være kong Chandragupta II. Jernpelen er satt sammen av mange hundre biter smijern og er bemerkelsesverdig fri for rust. 

## Eksterne lenker
* 
* Qutb-komplekset på verdensarvlisten
Hit!

***Hit!*** er en amerikansk action-film fra 1973 regissert av Sidney J. Furie. Hovedrollen spilles av Billy Dee Williams.

## Handling
En politimann (Billy Dee Williams) bestemmer seg for å ta bakmennene når hans datter dør av heroinmisbruk. I frustrasjon over myndighetenes manglende vilje til å gjøre noe stabler han på bena en gjeng «frivillige» og reiser til Marseille for å ta 9 av de største heroinleverandørene.

## Om filmen
Filmen er i rekken av flere «Vigilante-filmer» som var populære i USA på 1970- og 1980-tallet. Filmen har også en del likhetstrekk med *[[Brennpunkt New York]]*.

## I rollene
* Billy Dee Williams –  Nick Allen 
* Richard Pryor –  Mike Willmer 
* Paul Hampton –  Barry Strong 
* Gwen Welles –  Sherry Nielson 
* Warren J. Kemmerling –  Dutch Schiller

## Eksterne lenker
*
Adrian Benjamin Bentzon

**Adrian Benjamin Bentzon** (1777–1827) var generalguvernør i Dansk Vestindia i perioden 1816 – 1820.

Han ble uteksaminert fra Bergens Latinskole i 1793 og tok juridisk eksamen i 1798. Han ble senere adjunkt og notarius ved det juridiske fakultet. I 1814 ble han ansatt som medlem av regjeringen i Dansk Vestindia. I 1816 ble han generalguvernør med generalmajors grad. Fire år senere ble han innviklet i noen kritikkverdige forhold og måtte gå av som generalguvernør, men ble i 1825 frikjent av dansk høyesterett.

Utnevnt til kommandør av Dannebrogordenen i 1817.

## Referanser


## Eksterne lenker
*  Dansk biografisk Lexikon om Adrian Benjamin Bentzon
Historien om en soldat (film fra 1984)

***Historien om en soldat*** (originaltittel: *A Soldier's Story*) er en amerikansk drama-krim-film fra 1984 regissert og produsert av Norman Jewison. Hovedrollen spilles av Howard E. Rollins jr.

## Handling
Filmen utspiller seg under den andre verdenskrig og tar for seg rasekonfliktene i de amerikanske militærstyrkene. Fort Neal er en militærbase i Louisiana der fargede soldater blir sendt for å spille baseball mot andre styrker. Da den fargede soldaten Walker blir myrdet ved basen, blir den fargede militæradvokaten Kaptein Davenport (Rollins Jr.) sendt dit for å etterforske saken. Davenport mistenker raskt et par hvite menn for å stå bak drapet på Walker. Men etterhvert som han etterforsker saken blir det tydeligere og tydeligere at svært mange ved basen, uansett hudfarge, hadde gode grunner til å ta livet av Walker.

## Om filmen
Filmen ble nominert til flere Oscar og Golden Globes i 1985.

## I rollene
(utvalg)
* Howard E. Rollins jr., Capt. Davenport
* Adolph Caesar, Sgt. Waters
* Art Evans, Pvt. Wilkie
* David Alan Grier, Cpl. Cobb
* David Harris, Pvt. Smalls
* Dennis Lipscomb, Capt. Taylor
* Larry Riley, C.J. Memphis
* Robert Townsend, Cpl. Ellis
* Denzel Washington, Pfc. Peterson
* William Allen Young, Pvt. Henson
* John Hancock, Sgt. Washington
* Patti LaBelle, Big Mary
* Trey Wilson, Col. Nivens
* Wings Hauser, Lt. Byrd

## Eksterne lenker
*
Hvem drepte?

***Hvem drepte?*** (originaltittel: *They Only Kill Their Masters*) er en amerikansk krim-thriller-film fra 1972 regissert av James Goldstone. Hovedrollen spilles av James Garner.

## Handling
Når politisjefen i en loslitt by i California kommer hjem fra ferie, er den store historien at en kvinne er funnet drept av hunden sin. Etter å ha undersøkt saken litt nærmere blir imidlertid politisjefen overbevist om at det dreier seg om et mord. Under etterforskningen innleder han et forhold til en kvinne som er en av de mistenkte i saken.

## I rollene
* James Garner – Abel Marsh
* Katharine Ross – Kate Bingham
* Hal Holbrook – Warren Watkins
* Harry Guardino – Daniel Streeter
* June Allyson – Mrs. Watkins
* Tom Ewell – Walter
* Peter Lawford – Campbell
* Edmond O'Brien – George
* Arthur O'Connell – Ernie
* Ann Rutherford – Gloria

## Eksterne lenker
*
Fighters+Lovers

**Fighters+Lovers** er et dansk selskap som selger venstreradikale t-skjorter. På t-skjortene har de logoene til FARC og PFLP. Fighters+Lovers kunngjorde i 2006 at noe av overskuddet etter salget av t-skjorter skulle gå til å støtte den colombianske FARC-geriljaen og den venstreradikale gruppen Folkefronten for frigjøring av Palestina. Begge organisasjonene står på EUs og USAs liste over terrororganisasjoner. De som kjøper disse t-skjortene fra Fighters+Lovers kan få problemer i USA og EU.
 
## Referanser
Henning Jakhelln

**Henning Tønsberg Jakhelln** (født 1939) er en  professor emeritus tilknyttet Institutt for offentlig rett ved Universitetet i Oslo (UiO). 

Jakhelln tok juridisk embetseksamen og ble cand.jur. i 1963 og lisensiatgraden (lic.jur.) fra 1967. Fra 1964 til 1965 var han advokatfullmektig, men han har i det meste av sin karriere vært ansatt ved Universitetet i Oslo på de ulike juridiske instituttene der. Han var vitenskapelig assistent ved Nordisk institutt for sjørett 1963–1964, før han ble universitetslektor og stipendiat ved Institutt for privatrett 1965–1971. Deretter flyttet han til Institutt for offentlig rett, først som amanuensis, senere førsteamanuensis og siden 1990 som professor i rettsvitenskap. Han var instituttbestyrer ved Institutt for offentlig rett 1992–2003.  

Arbeidsrett utgjør hovedtyngden i hans omfattende rettsvitenskapelige produksjon i tillegg til utdanningsrett, kommunalrett, forvaltningsrett og statsrett.

## Bibliografi
Dette er et utvalg av Jakhellns publikasjoner og artikler:
* Medredaktør (sammen med Carsten Smith og Njål Høstmælingen) av «Torkel Opsahl: Statsmakt og menneskerett, bind I og II», [ca. 1300 s.], ad Notam-Gyldendal 1995  
* *Foretaket som arbeidsgiver.* Avsnitt i boken «Foretaksrett», s. 185–237, Ad Notam forlag, 1989. 
* *Reguleringen av lærernes arbeidsrettslige stilling i lov og avtaleverk.* Avsnitt i boken «Norsk Skolerett», s. 383–418, Universitetsforlaget 1987. 
* «Labour Law on the Norwegian Continental Shelf/ Kontinentalsokkelens arbeidsrett.» [199 s.] Stokkand forlag 1984. 
* *Arbeidsretten.*,Avsnitt i «Knoph's Oversikt over Norges rett», 7. utg., s. 605–638. Universitetsforlaget 1975. 
* *Arealdisponeringen og lovverket.* Avsnitt i boken «Matforsyning og jordressurser», s. 103–130. Landbruksforlaget 1974. 
* *Rettsreglene om adopsjon.* Avsnitt i boken «Adopsjon?», s. 101–113, Gyldendal 1972.

## Referanser


## Eksterne lenker
* Jakhellns profil på UiO.no 
* Henning Jakhelln – Store norske leksikon
* Liste over Jakhellns' publikasjoner
* Arbeidsrett.no
Papilio paris

***Papilio paris*** er en sommerfugl i familiegruppen svalestjerter. Den lever helt sørøst i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis

Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Papilio paris* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er en puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Papilio]]*
****** ***Papilio paris*** Linnaeus, 1758

## Eksterne lenker
* 
* ''Papilio paris'' – www.nic.funet.fi/ 
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* www.funet.fi – Lepidoptera database
* Papilionidae – revised GloBIS/GART species checklist
Fertilitet

**Fertilitet** eller **fruktbarhet** er et mål på hvor lett kvinner og menn kan få barn. I befolkningssammenhenger kan fertilitet bety hvor mye folket føder i forhold til folketallet. Det motsatte av fertilitet er sterilitet.

Kvinnens fertile alder faller oftest mellom 13 og 50 års alder. Mannen er fertil fra puberteten og oppover i alder. Infertilitet er termen som brukes for ufrivillig barnløshet.

## Se også
* Liste over land og territorier etter fertilitetsrate
Hvite netter (film fra 1985)

***Hvite netter*** (originaltittel: *White Nights*) er en amerikansk drama-film fra 1985 regissert av Taylor Hackford. Hovedrollene spilles av Mikhail Baryshnikov, Gregory Hines, Jerzy Skolimowski, Helen Mirren og Isabella Rossellini. Handlingen utspiller seg under den kalde krigen.

## Handling
En amerikansk jumbojet må nødlande i Sibir og en av passasjerene identifiseres av KGB som en ballettdanser som hoppet av fra Sovjetunionen 8 år tidligere. Han får av de sovjetiske myndighetene valget mellom å samarbeide i et propaganda-nummer om «avhopperen som vendte hjem» eller å bli straffange.

## Om filmen
Filmen vant i 1986 både en Oscar for beste sang og en Golden Globe for beste film-musikk (Lionel Richie med sangen "Say You, Say Me").

## I rollene
(utvalg)
* Mikhail Baryshnikov – Nikolai 'Kolya' Rodchenko
* Gregory Hines –  Raymond Greenwood 
* Jerzy Skolimowski – Colonel Chaiko  
* Helen Mirren – Galina Ivanova  
* Geraldine Page – Anne Wyatt  
* Isabella Rossellini – Darya Greenwood 
* John Glover –  Wynn Scott
* Stefan Gryff –  Captain Kirigin  
* William Hootkins –  Chuck Malarek
* Shane Rimmer – Ambassador Larry Smith

## Eksterne lenker
*
Zapopan

**Zapopan** er en by og kommune i den meksikanske delstaten Jalisco. Byen inngår i Guadalajaras storbyområde.

## Referanser
Guadalupe (Nuevo León)

**Guadalupe** er en by og en kommune i den meksikanske delstaten Nuevo León. Den tilhører en del av Monterrey sitt storbyområde. Stedet ble grunnlagt i 1716 av don Francisco de Barbadillo y Vitoria.

## Eksterne lenker
* Offisiell informasjon om Guadalupe (Nuevo León) (på spansk)
XFree86

**XFree86** er en implementasjon av vindussystemet X. Det ble opprinnelig laget for Unix og Unix-liknende operativsystemer for x86-arkitekturen, men ble etterhvert også tilgjengelig for OS/2 og Microsoft Windows (via biblioteket Cygwin). Det var fri og åpen programvare under XFree86 Lisensen versjon 1.1. Systemet ble utviklet av *the XFree86 Project, Inc.*; den ledende utvikler var David Dawes. Siste versjon var 4.8.0.

Under mesteparten av 1990-årene og like etter århundreskiftet, var prosjektet kilden til de fleste innovasjoner innenfor vindussystemet X. Frem til 2004 ble det brukt av nesten samtlige distribusjoner av Linux og Berkeley Software Distribution.

Med versjon 4.4.0 i februar 2004 forandret XFree86 Prosjektet sin lisens på en måte som Free Software Foundation oppfattet som i strid med GNU General Public License. De fleste Linux-distribusjoner valgte derfor X.org som et nytt alternativ.

## Versjoner

## Referanser


## Eksterne lenker
*
Kleiner münsterländer

**Kleiner münsterländer** (FCI #102), «liten münsterlander», er en opprinnelig tysk jakthundrase.

Kleiner Münsterländer ble innført til Norge i begynnelsen på 1960-tallet, men det er først i de siste årene rasen har fått utbredelse som jakthund i Norge. Rasen er fremdeles en av de stående jakthund-rasene med minst utbredelse i landet. Den blir anvendt av mange som allsidig jakthund slik den er avlet for i opprinnelseslandet.  Siden midten på 1980-tallet begynte enkelte også å ta inn grosser münsterländere, og de siste årene har også flere individer av denne rasen gjort seg bemerket på både lavlands-, skogsfugl- og høyfjellsprøver. Hunden brukes som støtende hund på rådyr, hjort, elg og villsvin etter norske regler som sier los i maks 5 min. Holder god kontakt med fører og egner seg til ettersøk. Rasen skal avles etter internasjonale retningslinjer som tilsier bruk allsidig og ikke isolert på fugl.

## Se også
* Grosser münsterländer

## Eksterne lenker
* 
* Norsk Münsterländer Klubb (NMLK)
Ildbarnet

***Ildbarnet*** (originaltittel: *Firestarter*) er en amerikansk science-fiction-thriller fra 1984 regissert av Mark L. Lester. Filmen handler om en far og hans unge datter som er på flukt fra en hemmelig organisasjon som vil utnytte deres telepatiske evner. Datteren er i stand til å sette fyr på ting gjennom tankens kraft. Hovedrollene spilles av Drew Barrymore og David Keith, mens sentrale biroller spilles av Martin Sheen og George C. Scott. Filmen er basert på Stephen Kings bok *Firestarter* (1980).

Filmen ble ikke så godt mottatt av anmelderne og ble heller ingen publikumsuksess.

## Handling
Andy McGee og hans åtte år gamle datter Charlene forfølges av agenter fra en topphemmelig statlig organisasjon kalt The Shop. Årsaken er at Andrew og hans kone Vicky deltok i et eksperiment for noen år tilbake. Eksperimentet gav dem telepatiske evner der han ble i stand til å påvirke tankene til andre og hun kunne lese tankene til andre. De giftet seg kort tid etter og fikk datteren Charlene. Det viste seg snart at hun hadde arvet noen av evnene og at disse gjorde henne i stand til å sette fyr på ting, bare ved hjelp av tankens kraft. Nå har The Shop til hensikt å kontrollere og utnytte deres evner. Vicky blir drept og datteren bortført. Andy klarer imidlertid å befri henne og de søker ly på en bondegård hos et eldre ektepar. Men omsider blir de funnet.

## Om filmen

### Popularitet og økonomi
*Ildbarnet* innbrakte 17 millioner dollar i USA, noe som ble omtalt som skuffende. Ifølge The Numbers havnet den på 61. plass over de mest innbringende filmene i USA i 1984.

Produksjonskostnadene var på $12 millioner.

### Anmelderne
Den fikk dårlig mottakelse av kritikerne, noe som gjenspeiles i at den har fått 35 % på Rotten Tomatoes. Den amerikanske filmanmelderen Roger Ebert gav den 2 av 4 stjerner. Leonard Maltin har også gitt den 2 av 4 stjerner.

### Annet
Den ble etterfulgt av en miniserie med tittelen *Firestarter: Rekindled*, som gikk på Sci-Fi Channel i 2002.

## I rollene
*David Keith –  Andrew 'Andy' McGee 
*Drew Barrymore –  Charlene 'Charlie' McGee 
*Freddie Jones –  Doctor Joseph Wanless 
*Heather Locklear –  Victoria 'Vicky' Tomlinson McGee 
*Martin Sheen –  Captain Hollister 
*George C. Scott –  John Rainbird 
*Art Carney –  Irv Manders 
*Louise Fletcher –  Norma Manders

## Referanser


## Eksterne lenker
*
Gunvor Rasmussen

**Gunvor Rasmussen** (født 29. august 1981) er illustratør og tegner i *[[Bergens Tidende]]*, og debuterte høsten 2007 som barnebokillustratør med *Godnattboka, forteljingar på nynorsk*. Hun har en karakteristisk strek som henter mye fra tegneseriesjangeren, og bruker mye humor i arbeidet sitt. 

Rasmussen har etter hvert blitt en populær illustratør, som plukker opp tradisjonen etter Thore Hansen og Vivian Zahl Olsen, med fargerik, naivistisk illustrasjon.

## Eksterne lenker
* Gunvor Rasmussens hjemmeside
* Om Gunvor Rasmussen på Skalds nettsider
Oljelampe

En **oljelampe** er en lampe som produserer kontinuerlig levende lys i en viss tid ved hjelp av brensel. Det var hovedkilden til kunstig lys helt fra oldtiden og frem til 1800-tallet.

Lampen består av et kar, gjerne av metall eller steintøy, som blir fylt med lampeolje av ulike slag, f.eks. planteolje, dyrefett eller petroleum. Oljelampen lyser ved at en halvveis nedsenket veke trekker til seg olje i den ene enden og brenner i den andre.

## Historie
Oljelamper har en lang historie og har blitt brukte i mange kulturer. De er kjent fra historier som «Aladdin og den magiske lampen» og fra den kristne fortellingen om de fem forstandige og de fem uforstandige jentene (Matt. 25:1-13) som måtte vente natten gjennom med oljelampene sine.

I middelhavslandene brukte man oljelamper med olivenolje til godt innpå 1800-tallet, mens i avsidesliggende områder ble de brukt frem til 1900-tallet. I dag blir oljelamper helst brukt til symbolske formål, som til religiøse ritualer i hinduismen og jødedommen.

## Galleri

Fil:Lamp Camiros Louvre Ma3097a.jpg|Oljelampe i granitt fra bronsealderen på Rhodos (1500&ndash;1400 f.Kr.).
Fil:DSC00109 - Coppa megarese - Foto G. Dall'Orto.jpg|Antikk gresk oljelampe (til høyre)
Fil:Oil Lamp Christian Symbol.jpg|Kopi av en romersk oljelampe av bronse med kristne symboler.
Fil:Öllampe Pferd byzantinisch.jpg|Bysantisk oljelampe formet som en hest fra 300-500-tallet.
Fil:Lampe Nishapur steatite.JPG|Rund oljelampe av kleberstein med mange åpninger for veker. Fra Nisjapur, 800-900-tallet.
Fil:Beja51.jpg|Mauriske oljelamper fra 1000-tallet.
Fil:Kutthuvilakku wall.jpg|Tamilsk oljelampe i sølv.
Fil:Maurice Ascalon Menorah Pal-Bell 2.jpg|Israelsk menora fra 1948.


## Annet
## Eksterne lenker
*
Papilio polymnestor

***Papilio polymnestor*** er en sommerfugl i familiegruppen svalestjerter. Den lever i India, i Asia.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Papilio polymnestor* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Papilio]]*
****** ***Papilio polymnestor*** Cramer, 1775

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Papilio polymnestor'' – www.nic.funet.fi/
Montsant

**Montsant** * Denominació d’Origen * er et vindistrikt i Catalonia i Spania. Distriktet ligger i provinsen Tarragona, ca. 100&nbsp;km vest for Barcelona, og er oppkalt etter Montsant-fjella (Sierra de Montsant).

Montsant, som tidligere var en del av Tarragona DO, fikk sitt Denominació d’Origen i 2003.

## Geologi og jordsmonn
Vinmarkene ligger på ca. 400 moh. i dalsida i et berglendt landskap, vekslende med olivenlunder og skogkledde lier. Jorda veksler mellom kalkrik leire og forvitringsjord av granitt og skifer.

## Klima
Klimaet er middelhavsklima med en viss kontinental påvirkning. Somrene er tørre, og det meste av årsnedbøren på 650&nbsp;mm faller om høsten. Haglskurer og frost kan forekomme. Temperaturen når opp i 30&nbsp;°C om sommeren og faller til -5&nbsp;°C om vinteren.

## Druesorter
Godkjente hvite sorter er: Chardonnay, Garnacha, Macabeo, Moscatel, Pansal, Parellada og Trobat.
Godkjente røde sorter er: Cabernet Sauvignon, Mazuela, Garnacha, Merlot, Monastrell, Picapoll, Syrah og Tempranillo

## Eksterne lenker
* 
* http://www.winesfromspain.com
Therese Skauge

**Therese Skauge** (født 9. oktober 1968 i Sarpsborg) er en norsk danser. Hun er utdannet ved Operaens ballettskole og Statens Balletthøgskole, hvor hun ble ferdig våren 1990. Hun var  ansatt i Carte Blanche fra 1990 til 2008. Hun er idag frilans danser og professor i dans ved Kunsthøgskolen i Oslo (KHIO). 

## Priser
Therese Skauge mottok i 2004 Kritikerprisen som danser for sin rolle i *I lie, Speak* av Ina Christel Johannessen.

I 2006 mottok hun Rolf Gammleng-prisen fra Fond for utøvende kunstnere.
Tanklokomotiv

**Tanklokomotiv** er et damplokomotiv med forrådet av vann og kull/olje på selve maskinen, og altså ikke i en egen etterhengt vogn (tender), som i tilfelle betegnes som et tenderlokomotiv. Tanklokomotiver ble brukt i tog som ikke kjørte over så lange avstander, som i lokaltog og i skiftetjeneste på stasjoner.
Tender

En **tender**, også kalt **kullvogn**, er en jernbanevogn for vann og kull eller olje som er koblet direkte bak selve lokomotivet, i denne sammenheng også kalt «maskinen». 

Til sammen utgjør maskin og tender et komplett damplokomotiv. Damplokomotiver konstruert slik kalles tenderlokomotiver. Motsetningen er tanklokomotiver der forrådet av vann og kull/olje plasseres på selve maskinen. Tanklokomotiver er enklere og raskere å skifte kjøreretning, det er også bedre sikt fra førerplass/fyrbøterplass til lokomotivets for- og bakende. Tanklokomotiver ble derfor særlig brukt i skifting, der det var enkelt å etterfylle vann og kull, som inne på større stasjoner og på lokaltogstrekninger med mange stopp og korte snutider i enden av lokaltogpendelen. Tanklokomotiver har som regel samme topphastighet i begge kjøreretninger, dermed er det mindre å vinne på å endesnu dem på en svingskive.  

Tenderlokomotivenes større rekkevidde var mer anvendelig for tog som skulle kjøres over lengre strekninger der det var færre stasjonsopphold og lengre avstand mellom vannpåfyllingsinnretningene. 

Tenderen rommer gjerne litt mer enn dobbelt så mye vann som kull målt i vekt. Vanntanken er normalt plassert i nederste del av tenderen, og kullbeholderen eller oljetanken oppå (deler av ) vanntanken. Vann er også et mye mer kritisk forråd for et damplokomotiv enn brensel. Dersom man går tom for brensel (kull eller olje) skjer ikke noe mer enn at lokomotivet etterhvert går tom for damp under trykk fordi kokingen opphører. Dersom man går tom for vann er det imidlertid fare for kjeleksplosjon dersom vannstanden på kjelen blir så lav at øverste delen av kjelens røykrør ikke dekkes til med vann. I slike tilfeller må forbrenningen i lokomotivets fyrkasse slukkes. Ved kullfyrte lokomotiver skjer det ved at man rett og slett kaster ut (eller slipper ned) alt brennende og glødende kull eller dekker til dette med sand eller grus som kastes inn gjennom fyrdøren.

Koblingen mellom tender og maskin på et tendelokomotiv er semipermanent. Den er utført forskjellig fra vanlige koblinger mellom jernbanevogner, siden denne koblingen meget sjeldent trenger løsnes. Oftest er det også en anordning i førerhusdørken slik at tenderen utgjør en naturlig forlengelse av førerhuset bakover slik at fyrbøteren skal ha lett tilgang til kullet som ligger i tenderen.

Noen tendere var utstyrt for dieselolje i stedet for kull dersom de skulle brukes på maskiner som hadde oljefyring i stedet for kullfyring, hvilket ikke var helt uvanlig i damplokomotivenes senere tid. Kullbeholderen ble i slike tilfelle erstattet med en lukket oljetank, men utseendemessig var det liten forskjell på en kulltender og oljetender.
Catalunya DO

**Catalunya** * Denominació d'Origen * (DO) (spansk: *Cataluña Denominación de Origen*) er et av Spanias regulerte vindistrikter. Distriktet ble oppretta i 2001 for å gi anerkjennelse til over 200 produsenter (bodegas) i Catalonia som falt utenfor regionens allerede godkjente distrikter. Distriktet har ingen spesifikk geografisk lokalisering, og finnes spredt over hele regionen.

For de ulike geografisk definerte distriktene i Catalonia, se:
*Alella DO
*Empordà DO
*Conca de Barberà DO
*Costers del Segre
*Montsant
*Penedès
*Pla de Bages
*Priorat DOQ
*Tarragona DO
*Terra Alta DO
*Cava

## Eksterne lenker
* 
* http://www.winesfromspain.com
Tenderlokomotiv

**Et tenderlokomotiv** er et damplokomotiv med fast tilkoblet vogn for vann og kull/olje, vanligvis kalt en kullvogn. Dette er den vanligste formen for damplokomotiver.

På engelsk kalles en slik vogn en *tender* (medfølger/oppasser), og lokomotiver som har med slike kalles derfor tenderlokomotiver. Motsetningen er tanklokomotiv der vann og kull er plassert på forskjellige steder på selve maskinen. På grunn av kullvogna har tenderlokomotiver normalt større forråd av vann og kull enn tanklokomotiver, og brukes derfor i tog som skal gå over større avstander.
Ostia Antica

**Ostia Antica** var havnebyen i antikkens Roma. Byen lå ved munningen av elven Tiber, og var angivelig grunnlagt av Ancus Marcius, Romas femte konge.

Da Romerriket ble oppløst, forfalt Ostia, og byen ble forlatt på 800-tallet, blant annet på grunn av arabiske sjøangrep. I middelalderen ble stein fra Ostias ruiner brukt til flere andre bygg. 

## Litteratur
* Aldrete, Gregory S. (2004): *Daily Life in the Roman City: Rome, Pompeii, and Ostia*, The Greenwood Press Daily Life Through History Series.
* Hermansen, Gustav (1982): *Ostia: Aspects of Roman City Life*. The University of Alberta Press
*  

## Referanser


## Eksterne lenker
*
Penedès

**Penedès** *Denominació d'Origen* er et vindistrikt i Catalonia i Spania. Distriktet ligger umiddelbart vest for Barcelona, med byen Vilafranca del Penedès som sentrum. Distriktet er mest kjent for sin musserende cava, men produserer også hvitviner og en del rødvin.

## Historie
Arkeologiske funn bekrefter at vinframstilling har en lang forhistorie i området – sannsynligvis tilbake til fønikiske bosettinger i 6. århundre f.Kr.

Distriktet hadde stor vineksport også under maurernes herredømme i middelalderen, og på 1800-tallet åpna det seg nye, store markeder for vin fra Penedès i forbindelse med spansk kolonisasjon i Sør-Amerika.

På slutten av 1800-tallet opplevde også Penedès ødeleggende angrep av phylloxera. Det førte til at vinbøndene skifta ut tradisjonelle sorter med mer resistente hvite, og i sin tur til at produksjonen av cava kom i gang fra 1870-tallet. Seinere er røde sorter kommet tilbake i visst monn, men utgjør fortsatt en underordna del av arealet.

## Druesorter
Vinmarkene strekker seg fra det lavtliggende slettelandet i Baix Penedès opp mot de høgereliggende åsene i Alt Penedès, og oppviser dermed en uvanlig stor variasjon i sortsutvalg.

Nede på den varme og relativt nedbørrike kystsletta finner en typisk spanske svarte druer som (Garnacha, Tempranillo, Cabernet Sauvignon og Cariñena, mens Xarel·lo og Macabeo dominerer i innlandet. Vinbøndene i Penedès er kjent for å eksperimentere med planting av franske og tyske sorter, derfor kan en finne betydelige innslag av Muscat d’Alexandrie, Chenin Blanc og Chardonnay, såvel som Riesling og Gewürztraminer. i Alt Penedès finner en vinmarker helt opp til 800 moh., og her er den lokale Parellada den dominerende sorten.

## Eksterne lenker
* Offisiell hjemmeside for Penedès "Denominación de Orígen"
Papilio zelicaon

***Papilio zelicaon*** er en sommerfugl i familiegruppen svalestjerter. Den lever på vestkysten av Nord-Amerika.

## Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.

Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.

Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

## Levevis
Paringen skjer ved sammenkobling mellom de to kjønnene.

Larven er radikalt forskjellige fra de voksne, både i levevis og i kroppsbygning. Larven lever som plantespiser.

*Papilio zelicaon* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.

## Systematisk inndeling

* sommerfugler (Lepidoptera) 
** gruppe / overfamilie dagsommerfugler (Papilionoidea)
*** familie svalestjerter (Papilionidae) 
**** delgruppe Papilioninae
***** slekt *[[Papilio]]*
****** ***Papilio zelicaon*** Lucas, 1852

## Kilder
* www.funet.fi – Lepidoptera database
* Papilionidae – revised GloBIS/GART species checklist 

## Eksterne lenker
* 
* ''Papilio zelicaon'' – www.nic.funet.fi/
Folketingsvalget 2007

**Folketingsvalget tirsdag [[13. november]] [[2007]]** ble utskrevet Folketingets talerstol av Danmarks statsminister Anders Fogh Rasmussen onsdag 24. oktober 2007. Valget var det 66. folketingsvalget i Danmark. Valget fikk følgende resultat.

## Valgresultat



## Partier som arbeidet for å stille opp

* Centrum-Demokraterne manglet ved valgets utskrivelse 2&nbsp;000-3&nbsp;000 underskrifter for å kunne stille liste. Dermed kunne CDs eneste folketingsmedlem, tidligere DF-medlem Louise Frevert, ikke bli gjenvalgt til folketinget. 
* Liberalisterne – Frihed og Velstand manglet ca. 15&nbsp;000 underskrifter. 
Da kom en rekke mindre kjente partier, som fikk godkjente underskriftslister.

Der skulle 19&nbsp;341 gyldige underskrifter til, (1/175 av de gyldige stemmene fra forrige folketingsvalg) før et parti kunne stille opp.

## Referanser


## Eksterne lenker
* 
* Statsministerens begrundelse for at udskrive Folketingsvalg 2007
* Lov om valg til Folketinget
Inferno i flammer

***Inferno i flammer*** (originaltittel: *The Towering Inferno*) er en amerikansk drama- og katastrofefilm fra 1974 med Steve McQueen og Paul Newman i hovedrollene. Regi er ved John Guillermin. Filmen er basert på de to bøkene *The Tower*, av Richard Martin Stern, og *The Glass Inferno*, av Thomas N. Scortia og Frank M. Robinson.

Den vant tre Oscar-priser og to Golden Globe.

## Handling

San Franciscos horisont domineres av The Glass Tower, verdens høyeste skyskraper på 138 etasjer. Den stolte bygningen venter på sin storslåtte åpningsseremoni. 300 av byens prominente personer er tilstede for å bivåne innvielsen av bygningen som inneholder 83 etasjer med kontorer og ytterligere 50 etasjer med leiligheter, og aller øverst en luksuriøs restaurant og nattklubb. Seremonien begynner i øverste etasje, men samtidig skjer en kortslutning i det elektriske anlegget i 81 etasje som utløser en brann. Brannen sprer seg så raskt at hele San Franciscos brannstyrke må settes inn. Etterhvert som det blir klart at brannen ikke kan kontrolleres må det avgjøres hvordan de 300 gjestene i toppetasjen skal evakueres fra bygget.

## Om filmen
Filmen vant tre Oscar og var totalt nominert i åtte kategorier. Den vant også to Golden Globes (Best Supporting Actor – Motion Picture (Fred Astaire), og Most Promising Newcomer – Female (Susan Flannery). 

Filmen fikk gode kritikker og ble også en publikumssuksess.

## I rollene
*Steve McQueen – Chief Michael O'Hallorhan
*Paul Newman – Doug Roberts
*William Holden – James Duncan
*Faye Dunaway – Susan Franklin
*Fred Astaire – Harlee Claiborne
*Susan Blakely – Patty Simmons
*Richard Chamberlain – Roger Simmons
*Jennifer Jones – Lisolette Mueller
*O.J. Simpson – Harry Jernigan
*Robert Vaughn – Sen. Gary Parker
*Robert Wagner – Dan Bigelow
*Susan Flannery – Lorrie
*Scott Newman (Paul Newmans sønn) – ung brannmann med høydeskrekk.
*Sheila Matthews – Paula Ramsey
*Jack Collins – Mayor Robert Ramsey
*Gregory Sierra – Carlos the bartender
*Don Gordon – Kappy
*Norman Grabowski – Flaker

## Referanser


## Eksterne lenker
*
Mediegymnaset

**Mediegymnaset** er en privat, videregående skole i Noroff-gruppen. Skoletilbudet finnes i

*Oslo
*Stavanger
*Kristiansand
*Fredrikstad

Skolen er en helhetlig medieskole som kun har programfaget Medier og kommunikasjon.

Mediegymnaset følger offentlige læreplaner og kunnskapsløftet.

Elever som fullfører skolen får studiekompetanse og har derfor muligheten til å søke seg inn på høyere utdanning.
Skolen har en egenandel på 1000 kr i måneden.

På skolen får elevene en laptop som de disponerer alle tre årene, dette et viktig verktøy som brukes i de fleste timer.
Into the Night

***Into the Night*** er en amerikansk action-krim-komedie fra 1985 regissert av John Landis. Hovedrollene spilles av Jeff Goldblum og Michelle Pfeiffer.

## Handling
Ed Okin (Jeff Goldblum) er en vanlig fyr med søvnproblemer, kjedelig jobb og en utro kone. En kveld møter han imidlertid den mystiske kvinnen Diana (Michelle Pfeiffer), som er på flukt fra noen iranere, og dermed blir hans liv totalt forandret. Diana fører ham ut i en lystig og farlig jakt hvor utfallet enten er masse penger eller døden. Det viser seg at iranerne som forfulgte Diana er tidligere SAVAK-agenter som tidligere jobbet for Sjahen av Iran, og som nå jakter på en prisløs smaragd som hun nettopp hadde smuglet inn til landet. I tillegg til dette kobles også FBI inn.

## I rollene
*Jeff Goldblum
*Michelle Pfeiffer
*Richard Farnsworth
*Irene Papas
*Dan Aykroyd

Hele 18 filmregissører har små biroller i filmen, inkludert John Landis, David Cronenberg og Lawrence Kasdan. Musikeren David Bowie har også en mindre rolle.

## Eksterne lenker
*
Ingieråsen ungdomsskole

**Ingieråsen ungdomsskole** er en ungdomsskole beliggende på Kolbotn i Nordre Follo kommune. Den ble bygget i 1959 og er senere rehablitert flere ganger.

## Rehabilitering
Skolen er rehabilitert flere ganger. Den første var ferdig i 1986. Da ble vinterhagen midt i bygget gjort om mediatek og alle vinduene skiftet.
Mellom 2002 og 2004 ble de største rehabiliteringene utført, med blant annet nye gymgarderober, ventilasjonsanlegg, kjøkken med kantine og desentraliserte toaletter.
Arkitektene har beholdt 60 talls stilen med blant annet originalt trepanel på veggene innvendig. Administrasjonsdelen ble oppusset i 2012

I 2010 ble hovedinngangspartiet byttet ut.

## Rektorer
Gjennom årene har skolen hatt åtte rektorer:
*Kristian Dørum
*Didrik Ferkingstad
*Leiv Eriksson
*Odd Johnsen
*Kjersti Borgen
*Dag Eriksen
*Inger Merete Benum
*Kjersti Barca (fra august 2005)
*Erling Berrum

Flere kjente personer har vært elever ved skolen, og den mest kjente av dem er kanskje forfatteren Jostein Gaarder.